Thor Eggen

Thor Eggen (født 1952)Pressefolk 1990, s. 59. ISBN 82-7147-087-6 er en norsk sportsjournalist og sportskommentator på fjernsyn. Eggen har figurert i fjernsynet siden slutten av 1980-tallet og har jobbet i TVNorge, NRK, Canal+, TV 2, og Viasat.

Han er spesielt kjent for sitt brede register som dekker de aller fleste sportsgrener og har blant annet kommentert sykling, trav,boksing, fotball, golf, alpint, ishockey, håndball og amerikansk fotball.

 Karriere 
Thor Eggen er utdannet ved journalisthøyskolen i Volda. Han var i 1988 med å starte fjernsynskanalen TVNorge. Tidlig på 1990-tallet jobbet han i NRK sporten, blant annet annet som programleder. Av store begivenheter har han kommentert finalen i Super Bowl som gikk direkte på TV 2 i 1999, Olympiske vinterleker på Lillehammer i 1994 og i Albertville i 1992. På begynnelsen av milleniet kommenterte han i flere år Tour de France og alpint sammen med Finn Aamodt på TV 2. Eggen har også kommentert store begivenheter som VM og EM i håndball og fotball.

 Videografi 
Eggen er spesielt populær for sin uortodokse stil og har de siste årene arbeidet alene som kommentator. Eggens kommentatorspor kan imidlertid høres på flere offisielle utgivelser.

 Sparta Sarpsborgs jubileumsvideo fra 1989 der Eggen kommenterer, samt gjør intervjuer og analyser på indre bane. 
 NRKs VHS utgivelse av vinterlekene på Lillehammer der Eggen kommenterer finalen i Ishockey. 
 Eggen kan også høres som boksekommentator i dokumentarfilmen Blod & ære som omhandler livet og karrieren til den kjente bokseren Ole Klemetsen.

 Referanser 

Kategori:Norske sportsjournalister
Kategori:NRK-journalister
Kategori:Personer tilknyttet TVNorge
Kategori:Personer tilknyttet TV 2
Kategori:Personer tilknyttet Viasat
Kategori:Personer fra Oslo